CELEX: 62015TN0143
Language: et
Date: 2015-03-30 00:00:00
Title: Kohtuasi T-143/15: 30. märtsil 2015 esitatud hagi – Hispaania versus komisjon

1.6.2015   
            
            
               ET
            
            
               Euroopa Liidu Teataja
            
            
               C 178/19
            
         30. märtsil 2015 esitatud hagi – Hispaania versus komisjon
   (Kohtuasi T-143/15)
   (2015/C 178/19)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindajad: abogado del Estado M. Sampol Pucurull ja abogado del Estado M. García-Valdecasas Dorrego)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt komisjoni 16. jaanuari 2015. aasta rakendusotsus, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames, osas, kus välistatakse:
               
                           1.
                        
                        
                           Hispaania saadud abi, mis läks Andaluusia autonoomsele piirkonnale, kogusummas 3 5 86  250,48 eurot ja 1 8 66  977,31 eurot (otsene sidumata abi) majandusaastatel 2009 ja 2010;
                        
                     
                           2.
                        
                        
                           Hispaania Kuningriigi tehtud kulud, mis vastasid Castilla-Leóni autonoomsele piirkonnale, kogusummas 2 1 23  619,66 eurot (1  479,90 eurot + 9 78  849,95 eurot +  12  597,37 eurot +  1  720,85 eurot +  1 0 96  710,18 eurot +  32  261,41 eurot), mis vastab mõistele „Ebasoodsad looduslikud tingimused” ja „Põllumajanduse keskkonnameetmed” majandusaastatel 2010 ja 2011, ja
                        
                     
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Hispaania Kuningriigi arvates tuleb vaidlustatud otsus tühistada järgmistel põhjustel:
   
               1.
            
            
               Kindlasummaline korrektsioon, mis kehtestati summas 5 4 53  227,79 eurot (otsene sidumata abi) on vastuolus komisjoni määruse (EÜ) nr 796/2004 artikli 27 lõikega 1, nõukogu määruse (EÜ) nr 1290/2005 artikliga 31, ja määruse (EL) nr 1306/2013 artiklitega 3 ja 52 kahel järgneval põhjendusel:
               
                           —
                        
                        
                           Komisjon on valesti tõlgendanud määruse (EÜ) nr 796/2004 artiklit 27, kuna asjaolu, et juhusliku valimi tulemused 2008. ja 2009. aasta kohta olid halvemad kui riskivalimi tulemused, ei näita selle artikli rikkumist, ega kujuta seega endast liidu õiguse rikkumist, mis välistab põllumajanduskulu rahastamisest vastavalt määruse (EÜ) nr 1290/2005 artiklile 31 ja määruse (EL) nr 1306/2013 artiklile 52,
                        
                     
                           —
                        
                        
                           Komisjon ei saanud mõistlikult järeldada, et on rikutud määruse (EÜ) nr 796/2004 artiklit 27, kuna kontrollimenetluses Hispaania Kuningriigi esitatud tõendid näitasid, et kohaldati sobivat analüüsi ning võeti vastu nõuetekohaseid meetmeid, et parandada riskivalimit; seetõttu ei ole tegu liidu õiguse rikkumisega, mis välistab põllumajanduskulu rahastamisest vastavalt määruse (EÜ) nr 1290/2005 artiklile 31 ja määruse (EL) nr 1306/2013 artiklile 52.
                        
                     
         
               2.
            
            
               Kohaldatud korrektsioon kogusummas 2 1 23  619,66 eurot („Ebasoodsad looduslikud tingimused” ja „Põllumajanduse keskkonnameetmed”) tuleb tühistada järgmistel põhjustel:
               
                           —
                        
                        
                           Rikutud on määruse (EÜ) nr 1975/2006 artikli 10 lõikeid 2 ja 4 ning artikli 14 lõiget 2, kuna komisjon leidis, et Hispaania Kuningriik rikkus oma kontrollikohustusi, kuna ta ei viinud selle abiga seoses meetmete „Ebasoodsad looduslikud tingimused” ja „Põllumajanduse keskkonnameetmed” kohta läbi loomade loendamist kohapealsete kontrollide ajal. Sellel väitel on kaks osa, milles Hispaania Kuningriik leiab, et:
                           
                                       a)
                                    
                                    
                                       loomade loendamise kohustus kohapealsete kontrollide ajal seoses aastate 2007–2013 maaelu arendamise programmiga Castilla-Leóni autonoomses piirkonnas on vastuolus loomkoormuse näitajate kriteeriumi järjepidevuse ja võrdse kohtlemise põhimõttega, ja
                                    
                                 
                                       b)
                                    
                                    
                                       komisjon tõlgendas valesti määruse (EÜ) nr 1975/2006 artikli 10 lõikeid 2 ja 4 koostoimes artikli 14 lõikega 2, kui ta leidis, et Hispaania kontrollisüsteem ei olnud koormuskriteeriumi täitmise kontrollimiseks sobiv.
                                    
                                 
                     
                           —
                        
                        
                           Rikutud on määruse (EÜ) nr 1082/2003 artikli 2 lõiget 2 ja määruse nr 796/2004 artikli 26 lõike 2 punkti b, kuna Hispaania Kuningriigil on usaldusväärne veise-, lamba- ja kitsekarja andmebaas, mida ta lisaks pidevalt ja nõuetekohaselt kaasajastab.
                        
                     
                           —
                        
                        
                           Rikutud on määruse (EÜ) nr 1290/2005 artikli 31 lõiget 2, kuna on ilmselgelt ebaproportsionaalne kehtestada 5 % suurune finantskorrektsioon uurimisega seotud meetmetele. Finantskorrektsioon on ebaproportsionaalne, kuna isegi kui oleks tõendatud Hispaania asutustele süüks pandud rikkumine, siis läheb vastuvõetud otsus kaugemale sellest, mis on sobiv ja vajalik liidu rahaliste huvide kaitseks.